Cah papat sing wis niteni gacuke dhewe-dhewe ngetutke kumleyange gambar gacuke. Nalika gacuke tiba mlumah neng lemah, sing duwe gacuk banjur mbengok, “Ji…!” Bocah kuwi terus mlayu nonton gacuke kancane sing wis tiba utawa sing isih kumleyang. Muga-muga gacuk liyane padha mengkurep. Ing babak penyisihan iki kanyata mung gacuke Nafis karo gacuke Heru sing isih urip, merga tibane mlumah. Dene gacuke Arief lan gacuke Hendy wis mati, merga tibane mengkurep.